

BOSNIA AND HERZEGOVINA

**FEDERATION OF BOSNIA AND HERZEGOVINA**

#### CENTRAL BOSNIA CANTONTRAVNIK MUNICIPALITYMAYOR'S OFFICE

BOSNA I HERCEGOVINA

**FEDERACIJA BOSNA I HERCEGOVINA**

#### SREDNJOBOSANSKI KANTONKANTON SREDIŠNJA BOSNA

###### OPĆINA TRAVNIKNAČELNIK

Na osnovu člana 95. Statuta Općine Travnik (Prećišćeni tekst “Službene novine Općine Travnik”, broj 11/05) i Odredbi Programa utroška sredstava iz Budžeta Općine Travnik subvencije za poticaj razvoja poduzetništva i obrta u 2022. godini, Općina Travnik raspisuje:

**JAVNI POZIV**

**za dodjelu sredstava iz Budžeta Općine Travnik- subvencije za podsticaj razvoja, poduzetništva i obrta za 2022. godinu**

**I PREDMET**

Program utroška sredstava iz budžeta Općine – subvencije za podsticaj razvoja, poduzetništva i obrta za 2022 g. temelji se na odobrenim sredstvima za ovu namjenu u Budžetu Općine Travnik za 2022.g sa pozicije „Subvencije za podsticaj razvoja, poduzetništva i obrta“.

Raspoloživi iznos sredstava za subvencije podsticaja razvoja, poduzetništva i obrta u 2022. godini je 70.000 KM i utrošit će se za refundaciju troškova osnivanja obrtničke djelatnosti kao osnovno zanimanje

Podsticajna sredstva namijenjena su za sufinansiranje troškova osnivanja obrtničke djelatnosti (nabavka mašina, opreme) u iznosu od 5.000,00 KM do 10.000,00 KM po korisniku. Iznos po korisniku će se određivati prema kriterijima.

**II KRITERIJI**

Kriteriji za dodjelu poticajnih sredstava:

|  |  |
| --- | --- |
| **Kriterij** | **Maksimalni broj bodova** |
| Broj zaposlenih | Po svakom zaposlenom dodijelit će se 10 bodova |  |
| Udio vlastitih sredstava u nabavci opreme | 10%  | 5 bodova |
| 20% | 10 bodova |
| 30%  | 15 bodova |
| više od 30% | 20 bodova |

**III NAMJENA UTROŠKA SREDSTAVA**

Poticajna sredstva se mogu koristiti za sljedeće namjene:

* kupovina mašina, alata i opreme za obavljanje djelatnosti
* troškovi registracije poslovnog subjekta koji su preduslov za obavljanje djelatnosti.

Korisnici poticajnih sredstava su dužni prije uplate sredstava dostaviti dokaz o kupovini nabavljene opreme.

**IV PRAVO UČEŠĆA**

Pravo učešća na Javnom pozivu imaju sva lica sa područja Općine Travnik koja će registrovati obrtničku djelatnost kao osnovno zanimanje, kao i osobe koje su već registrovale obrtničku djelatnost kao osnovno zanimanje u 2022.godini.

Učešće na Javnom pozivu ne mogu uzeti obrtnici koji su do sada ostvarivali poticaje iz Budžeta Općine Travnik u 2019., 2020. i 2021.godini, niti koji su dobili sredstva u projektima koje su provodile druge organizacije u saradnji sa Općinom Travnik.

Odabrani kandidati, koji su već registrovali djelatnost u 2022.g, će moći potpisati Ugovor sa Općinom, a oni koji nisu registrovani, Ugovor će potpisati tek nakon registracije.

**V DOKUMENTACIJA**

Za ostvarivanje predmetnih podsticaja kandidati su uz prijavu na Javni poziv dužni dostaviti sljedeću dokumentaciju:

* Uvjerenje o prebivalištu (CIPS),
* Rješenje o registraciji djelatnosti ili Uvjerenje PIO/MIO da lice nije osigurano ni po kom osnovu,
* Uvjerenje Porezne uprave da obrtnik nema obaveza po osnovu poreza (za one koji su registrovani u 2022 g.),
* Biznis plan
* Ovjerenu izjavu da će nakon odobravanja poticajnih sredstava registrovanu djelatnost održavati u trajanju od najmanje 12 mjeseci od dana potpisivanja Ugovora o realizaciji Programa, a o čemu će se vršiti provjera uvidom u Registar djelatnosti koji se vode u Općini, te posjetama obrtničke radnje od strane predstavnika općinske administracije. Poduzetnici koji se odjave prije isteka roka od 12 mjeseci dužni su da vrate dobivena sredstva.
* Ovjerenu Izjavu da do sada nisu ostvarivali poticaje iz Budžeta Općine Travnik u 2019., 2020. i 2021.godini, niti da su dobili sredstva u projektima koje su provodile druge organizacije u saradnji sa Općinom Travnik.
* Ovjerenu izjavu da će zaposliti broj osoba naveden u biznis planu.

**VI ROKOVI ZA PODNOŠENJE PRIJAVA**

Javni poziv za dodjelu sredstava iz budžeta Općine Travnik- subvencije za poticaj razvoja poduzetništva i obrta za 2022. godinu ostaje otvoren 30 dana od dana objavljivanja.

Prijave na Javni poziv sa potrebnom dokumentacijom predaju se na protokol Općine Travnik ili putem pošte na adresu:

Općina Travnik

Služba za razvoj, privredu i vanprivredu

Ul. Konatur bb

72270 Travnik

Prijave se podnose u zatvorenoj koverti sa naznakom „Prijava na javni poziv za dodjelu sredstava iz Budžeta Općine Travnik - subvencije za podsticaj razvoja poduzetništva i obrta za 2022 godinu“ sa naznakom „Ne otvaraj“.

Nepotpune i neblagovremene prijave neće se uzimati u razmatranje.

Liste odabranih korisnika bit će objavljenje na oglasnim pločama i web stranici Općine Travnik.

Broj: 01-

Datum: 23.06.2022.g.  **N A Č E L N I K**

 ***dr.sci, Kenan Dautović***